Suchinthana/ta-wikipedia huggingface dataset:
மைதிலி (நடிகை)

மைதிலி  (Mythili) என்பவர் ஓர் இந்திய நடிகை ஆவார். இவரது இயற்பெயர் பிரைட்டி பாலச்சந்திரன் ஆகும். இவர் அதிகமாக  மலையாளத் திரைப்படங்களில் நடித்து வருகிறார். மம்முட்டி முக்கிய கதாபாத்திரத்தில் நடித்து 2009 இல் வெளிவந்த மலையாளத் திரைப்படமான பாலேரி மாணிக்யம் ஒரு பாதிராக்கொலபாதகத்தின்டெகத என்ற திரைப்படத்தின் மூலம் அறிமுகமானார்.

ஆரம்பகால வாழ்க்கை. 
மைதிலி இந்தியாவின் கேரள மாநிலம் உள்ள பத்தனம்திட்டா மாவட்டத்தில் கோன்னியில் பிறந்தார். அவரது தந்தை பாலச்சந்திரன், ஒரு கணக்காளர் மற்றும் தாய் பீனா, அவருக்கு பிபின் என்ற சகோதரர் உள்ளார். கட்டிடக் கலைஞராக பணிபுரியும் சம்பத்தை 28 ஏப்ரல் 2022 அன்று மைதிலி திருமணம் செய்து கொண்டார்.

ஏழாம் வகுப்பு வரை கோன்னியில் உள்ள எலியாரக்கல் செயின்ட் மேரி உயர்நிலைப் பள்ளியிலும், பின்னர் கோன்னியில் அம்ரிதா வி. எச். எஸ். எஸ்ஸிலும் பள்ளிப்படிப்பை முடித்தார். அவர் விமான பணிப்பெண் படிப்பைப் பயின்றார் மற்றும் இளங்கலை வணிகத்தில் பட்டம் பெற்றுள்ளார். இவர் ஒரு பயிற்சி பெற்ற பாரம்பரிய நடனக் கலைஞரும் ஆவார். .

ரஞ்சித் இயக்கத்தில் வெளிவந்த பலேரி மாணிக்யம் ஒரு பாதிராக்கொலபாதகத்தின்டெகத என்ற திரைப்படத்தின் மூலம் மலையாளத் திரையுலகில் அறிமுகமானார். அவர் சால்ட் என் 'பெப்பர் படத்தில் நடித்தார், இது பின்னர் 59 வது பிலிம்பேர் விருதுகள் தெற்கில் சிறந்த துணை நடிகை பரிந்துரையைப் பெற்றது. மலையாள த்ரில்லர் லோஹம் (தி யெல்லோ மெட்டல்) மூலம் பின்னணி பாடகராக அறிமுகமானார்.

மேற்கோள்கள்

இந்தியத் திரைப்பட நடிகைகள்
மலையாளத் திரைப்பட நடிகைகள்
வாழும் நபர்கள்
கேரள நடிகைகள்
பத்தனம்திட்டா மாவட்ட நபர்கள்
ஜிம்னோதோராக்சு இண்டிகசு

ஜிம்னோதோராக்சு இண்டிகசு (Gymnothorax indicus) என்பது பழுப்பு நிறத்தில் நீளமாகக் காணப்படும் மோரே விலாங்கு மீன் சிற்றினமாகும். இது இந்தியாவில் வட வங்காளத்தைத் தாயகமாகக் கொண்டது. இந்தச் சிற்றினத்தில் சுமார் 194 முதுகெலும்புகள் உள்ளன.

விளக்கம் 
ஜி. இண்டிகசு சிற்றினத்தின் உடல் நீளமாகவும் மெல்லியதாகவும், வால் பகுதியினை நோக்கி மெலிந்து காணப்படும். இதன் மேல் தாடை அதன் கீழ்த் தாடையை விடச் சற்று நீளமானது. இதன் நடுப்பகுதியில் கருப்பு புள்ளிகள் உள்ளன. தலை ஓரளவு நீண்டு பெரிய கண்களைக் கொண்டுள்ளது. இதன் மூக்கு மந்த நிறத்திலிருக்கும்.

மேற்கோள்கள் 

இந்திய மீன்கள்
உள் காதுக்குழாய் நீக்கல்

உள் காதுக்குழாய் நீக்கல் (Labyrinthectomy) என்பது உள் காதில் உள்ள உள் காதுக்குழாயின்  செயல்பாட்டைக் குறைக்கப் பயன்படும் ஒரு செயல்முறையாகும்.  அறுவைசிகிச்சை அல்லது இரசாயன முறையில் இச்செயல்முறை மேற்கொள்ளப்படுகிறது.  மெனியர் நோய்க்கு சிகிச்சை அளிக்க உள் காதுக்குழாய் நீக்கம் செய்யப்படலாம்.

மேற்கோள்கள்

காது நோய்கள்
நரம்பியல் குறைபாடுகள்
ஏரியசு ஜெல்லா

ஏரியசு ஜெல்லா (Arius jella) என்பது பொதுவாகக் கருப்பு துடுப்பு கடல் கெளிறு என்று அழைக்கப்படுகிறது. இது சைலூரிபார்மிசு வரிசையில் உள்ள கடல் கெளிறு மீன் சிற்றினமாகும். 

இது இந்தியாவிற்கு அப்பால் உள்ள கடல்கள் உட்பட இந்தியப் பெருங்கடலைத் தாயகமாகக் கொண்டது. ஏ. ஜெல்லா 30 செ.மீ. நீளம் வரை வளரக்கூடியது. இதன் எடை சுமார் 500 கிராம் வரை இருக்கும். இது பெரும்பாலும் கடலோரம், முகத்துவாரங்கள் மற்றும் ஆறுகளில் அலை காணப்படும் பகுதிகளில் காணப்படுகிறது. இது முதுகெலும்பில்லாத உயிரினங்களையும் சிறு மீன்களையும் உணவாகக் கொள்கிறது.

மேற்கோள்கள் 

இந்திய மீன்கள்
கெளிறு மீன்
சாகுன் பரிகார்

சாகுன் பரிகார் (Shagun Parihar) என்பவர் சம்மு காசுமீரைச் சேர்ந்த இந்தியப் பெண் அரசியல்வாதியும் சட்டமன்ற உறுப்பினரும் ஆவார். ஐ. கே. குஜ்ரால் பஞ்சாப் தொழில்நுட்பப் பல்கலைக்கழகத்தில் முதுநிலை தொழில்நுட்பப் பட்டம் பெற்ற பரிகார் ஆய்வு மாணவர் ஆவார். இவர் பாரதிய ஜனதா கட்சியினைச் சார்ந்தவர். பரிகார் 2024 சம்மு காசுமீர் சட்டப் பேரவைத் தேர்தலில் கிஷ்த்வார் சட்டமன்றத் தொகுதியில் பாரதிய ஜனதா கட்சி வேட்பாளராகப் போட்டியிட்டு வெற்றிபெற்று ஜம்மு காஷ்மீர் சட்டமன்ற உறுப்பினர் ஆனார்.

வரலாறு
பாரதிய ஜனதா கட்சியைச் சேர்ந்த சாகுன் பரிகாரின் தந்தை அஜித் பரிகார் மற்றும் சித்தப்பா அணில் பரிகார் இருவரும் 2018ஆம் ஆண்டில்  ஹிஸ்புல் முஜாகிதீன் அமைப்பின் தீவிரவாதிகளால் கொல்லப்பட்டனர். 2024 ஜம்மு காஷ்மீர் சட்டமன்றத் தேர்தல்கள் நடந்து கொண்டிருக்கையில், சாகுன் பரிகார் ஆய்வு மாணவராக இருந்தார்.

மேலும் காண்க 
 2024 ஜம்மு-காஷ்மீர் சட்டப்பேரவைத் தேர்தல்
 ஜம்மு காஷ்மீர் சட்டப்பேரவை

மேற்கோள்கள் 

1995 பிறப்புகள்
சம்மு காசுமீர் சட்டமன்ற உறுப்பினர்கள் 2024-2029
வாழும் நபர்கள்
இந்தியப் பெண் அரசியல்வாதிகள்
சல்மான் சாகர்

சல்மான் சாகர் (Salman Sagar) என்பவர் சம்மு காசுமீரைச் சேர்ந்த இந்திய அரசியல்வாதியும் சட்டமன்ற உறுப்பினரும் ஆவார். இவர் சம்மு காசுமீர் தேசிய மாநாட்டு கட்சியினைச் சேர்ந்தவர். சாகர் சம்முவில் உள்ள வணிகவியல் கல்லூரியில் இளநிலை வணிகவியல் பட்டம் பெற்றுள்ளார். சாகர் 2024 சம்மு காசுமீர் சட்டப் பேரவைத் தேர்தலில் சம்மு காசுமீர் தேசிய மாநாட்டுக் கட்சியின் உறுப்பினராக அசுரத்பால் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

மேலும் காண்க 

 2024 ஜம்மு-காஷ்மீர் சட்டப்பேரவைத் தேர்தல்
 ஜம்மு காஷ்மீர் சட்டப்பேரவை

மேற்கோள்கள் 

சம்மு காசுமீர் சட்டமன்ற உறுப்பினர்கள் 2024-2029
வாழும் நபர்கள்
கோலாலம்பூர் மத்திய வட்டச் சாலை 2

கோலாலம்பூர் மத்திய வட்டச் சாலை 2 அல்லது மலேசிய கூட்டரசு சாலை 28 (ஆங்கிலம்: Malaysia Federal Route 28; அல்லது Kuala Lumpur Middle Ring Road 2 (MRR2); மலாய்: Laluan Persekutuan Malaysia 28 அல்லது Jalan Lingkaran Tengah 2 Kuala Lumpur) என்பது மலேசியா, சிலாங்கூர் மாநிலம்; மற்றும் கோலாலம்பூர் கூட்டரசுப் பிரதேசம் ஆகிய இரு மாநிலப் பகுதிகளின் எல்லைகளுக்கு அருகில் உள்ள சுற்றுப்புறங்களை இணைக்க மலேசிய பொதுப்பணித் துறை (ஜேகேஆர் - JKR) கட்டிய ஒரு வட்டச் சாலை ஆகும்.

65.0 கிமீ (40.4 மைல்) நீளம் கொண்ட இந்த வட்டச்சாலையை, மலேசிய கூட்டரசு சாலை 28;   டாமன்சாரா-பூச்சோங் விரைவுச்சாலை;   சா ஆலாம் விரைவுச்சாலை ஆகிய மூன்று சாலைகள் ஒன்று சேர்ந்து உருவாக்குகின்றன. 

அந்த மூன்று சாலைகளில் மிக முக்கியப் பங்கு வகிப்பது மலேசிய கூட்டரசு சாலை 28 ஆகும். ஏனென்னில், கோலாலம்பூர் மத்திய வட்டச் சாலை 2-இன் மூன்றில் இரண்டு பாகம் மலேசிய கூட்டரசு சாலை 28-இன் பகுதியாகும்.

பொது
கோலாலம்பூர் மத்திய வட்டச் சாலை 2-இன் 0 கிலோமீட்டர் என்பது செரி டாமன்சாரா மாற்றுச் சாலையில் அமைந்துள்ளது. கோலாலம்பூர் மத்திய வட்டச் சாலை 2-இன் முதல் கிலோமீட்டர், மலேசிய கூட்டரசு சாலை 54, டாமன்சாரா-பூச்சோங் விரைவுச்சாலை (Damansara–Puchong Expressway) மற்றும் டூத்தா–உலு கிள்ளான் விரைவுச்சாலை (Duta–Ulu Klang Expressway) ஆகிய விரைவுச் சாலைகளுடன் இணைக்கப்பட்டுள்ளது.

கெப்போங் மேம்பாலம் (Kepong Flyover) கோலாலம்பூர் மத்திய வட்டச் சாலை 2-ஐ, மலேசிய கூட்டரசு சாலை 54-இல் இருந்து திசை திருப்புகிறது. கோம்பாக்கில், கோலாலம்பூர் மத்திய வட்டச் சாலை 2, மீண்டும் மலேசிய கூட்டரசு சாலை 2-யைச் சந்தித்து, மேல் அடுக்குச் சாலை வழியாகக் கடந்து செல்கிறது.

கோலாலம்பூர் மத்திய வட்டச் சாலை 2, மலேசிய கூட்டரசு சாலை 28; ஆகிய இரு சாலைகளும், செரி பெட்டாலிங் மாற்றுச் சாலையில் (Sri Petaling Interchange) முடிவடைகின்றன. அங்கு அவை சா ஆலாம் விரைவுச்சாலையாக (Shah Alam Expressway) மாற்றம் காண்கின்றன.

வரலாறு

கோலாலம்பூர் மத்திய வட்டச் சாலை 2-இன் கட்டுமானம் மூன்று கட்டங்களாகப் பிரிக்கப்பட்டது. அந்தக் கட்டங்கள்:

 பண்டார் செரி டாமன்சாரா–கெப்போங்–பத்து மலை–கோம்பாக் - (Bandar Sri Damansara–Kepong–Batu Caves–Gombak)
 கோம்பாக்–உலு கிள்ளான்–அம்பாங் - (Gombak–Ulu Klang–Ampang)
 அம்பாங்–பாண்டான்–செராஸ்–செரி பெட்டாலிங் - (Ampang–Pandan–Cheras–Sri Petaling)

கோலாலம்பூர் மத்திய வட்டச் சாலை 2-இன் கட்டுமானம் RM 880 மில்லியன் செலவில், 12 தொகுப்புகளாகப் பிரிக்கப்பட்டது. இந்தத் திட்டம் மலேசிய பொதுப்பணித் துறை  மற்றும் பூமி நெடுஞ்சாலை நிறுவனம் (Bumi Hiway Sdn Bhd) ஆகிய நிறுவனங்களால் மேற்கொள்ளப்பட்டது.

முன்னோடி பாதைகள்
கோலாலம்பூர் மத்திய வட்டச் சாலை 2-இன் கட்டுமானமானது; பின்வரும் பல முக்கியச் சாலைகளைக் கையகப்படுத்துதல் மற்றும் மேம்படுத்துதல் ஆகியவற்றை உள்ளடக்கியது:

காட்சியகம்

விளக்கம்

 மலேசிய கூட்டரசு சாலை (ஆங்கிலம்: Malaysia Federal Route; மலாய்: Laluan Persekutuan Malaysia)
 மலேசிய நெடுஞ்சாலை: (ஆங்கிலம்: Malaysian Highway; மலாய்: Laluan Malaysia)
 மலேசிய விரைவுச்சாலை: (ஆங்கிலம்: Malaysian Expressway; மலாய்: Lebuhraya Malaysia)

மேலும் காண்க
கோலாலம்பூர் உள்வட்டச் சாலை
கோலாலம்பூர் மத்திய வட்டச் சாலை 1 
வடக்கு-தெற்கு விரைவுச்சாலை மத்திய இணைப்பு 
துவாங்கு அப்துல் அலிம் சாலை

மேற்கோள்கள்

வெளி இணைப்புகள்

மலேசியாவில் உள்ள சாலைகள்
மலேசிய கூட்டரசு சாலைகள்
மலேசிய நெடுஞ்சாலைகள்
யுத்வீர் சேத்தி

யுத்வீர் சேத்தி (Yudhvir Sethi) என்பவர் சம்மு காசுமீரைச் சேர்ந்த இந்திய அரசியல்வாதியும் சட்டமன்ற உறுப்பினரும் ஆவார். யுத்வீர் சேத்தி சம்முவில் உள்ள எசு. பி. எம். ஆர்.  வணிகவியல் கல்லூரியில் வணிகவியல் இளநிலைப் பட்டம் பெற்றுள்ளார். இவர் பாரதிய ஜனதா கட்சியின் உறுப்பினர் ஆவார். சேத்தி, 2024 சம்மு காசுமீர் சட்டமன்றத் தேர்தலில் பாரதிய ஜனதா கட்சி வேட்பாளராக ஜம்மு கிழக்கு சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

மேலும் காண்க 

 2024 ஜம்மு-காஷ்மீர் சட்டப்பேரவைத் தேர்தல்
 ஜம்மு காஷ்மீர் சட்டப்பேரவை

மேற்கோள்கள் 

சம்மு காசுமீர் சட்டமன்ற உறுப்பினர்கள் 2024-2029
வாழும் நபர்கள்
சம்மு கிழக்கு சட்டமன்றத் தொகுதி

சம்மு கிழக்கு சட்டமன்றத் தொகுதி (Jammu East Assembly constituency) என்பது இந்தியாவின் வட மாநிலமான சம்மு காசுமீரின் சம்மு காசுமீர் சட்டமன்றத்தில் உள்ள 90 தொகுதிகளில் ஒன்றாகும். சம்மு கிழக்கு சம்மு மக்களவைத் தொகுதியின் ஒரு பகுதியாகும்.

சட்டப்பேரவை உறுப்பினர்கள்

தேர்தல் முடிவுகள்

2024

2014

மேலும் காண்க 
 ஜம்மு

மேற்கோள்கள் 

 

ஜம்மு மாவட்டம்
சம்மு காசுமீர் சட்டப் பேரவை தொகுதிகள்
நீலகிரி டேனியோ

நீலகிரி டேனியோ அல்லது கௌளி எனப்படும் தேவாரியோ நீல்கெரியென்சிசு (Devario nilgherriensis) இந்தியாவில் காணப்படும் ஒரு நன்னீர் மீன் ஆகும். இது ஓர் அகணிய உயிரி. இதன் உடல் நீளம் சுமார் 10 செ.மீ. வரை வளரக்கூடியது.

வகைப்பாட்டியல் 
மீனியல் வகைப்பாடியலாளர் டே 1867இல் நீலகிரி மலைகளிலிருந்து இதனை விவரித்தார். ஆனால் டே, இதனை பரடேனியோ பேரினத்தின் கீழ் வகைப்படுத்தினார். பின்னர் 1878-இல் டே, இந்தச் சிற்றினத்தை டேனியோ பேரினத்தில் வைத்தார். "தெற்கு மற்றும் தென்கிழக்கு ஆசிய சைப்ரினிட் இனத்தின் டானியோ ஹாமில்டன்" என்ற முனைவர் பட்ட ஆய்வின் முடிவில் 2001இல். பாங் குல்லண்டர் டேனியோ நீல்கெரியென்சிசு என்பதிலிருந்து தேவாரியோ நீல்கெரியென்சிசு என வகைப்படுத்தினார்.

பரவல் 
தேவாரியோ நீல்கெரியென்சிசு தென்னிந்தியாவின் மேற்குத் தொடர்ச்சி மலைகளில் காணப்படும் அகணிய உயிரி. இது தமிழகத்தின் நீலகிரி மலைகளில் உள்ள ஊட்டி ஏரி மற்றும் பைக்காரா, பனிச்சரிவு மற்றும் கைட்டி நீரோடைகளில் பதிவாகியுள்ளது. கேரளாவின் வயநாட்டிலிருந்தும் மத்தியப் பிரதேசம் மற்றும் அருணாச்சலப் பிரதேசத்திலிருந்தும் இந்தச் சிற்றினம் காணப்படுவதாக ஆய்வுகள் தெரிவிக்கின்றன.

மேற்கோள்கள் 

பன்னாட்டு இயற்கைப் பாதுகாப்புச் சங்கத்தின் செம்பட்டியல் - அருகிய இனம்
மேற்குத் தொடர்ச்சி மலையின் அக இட விலங்குகள்
இந்திய மீன்கள்
புத்ரா ஜெயா-சைபர் ஜெயா விரைவுச்சாலை

புத்ராஜெயா-சைபர்ஜெயா விரைவுச்சாலை அல்லது மலேசிய கூட்டரசு சாலை 29 (ஆங்கிலம்: Malaysia Federal Route 29; அல்லது Putrajaya–Cyberjaya Expressway); மலாய்: Laluan Persekutuan Malaysia 29 அல்லது Lebuhraya Putrajaya-Cyberjaya) என்பது மலேசியா, சிலாங்கூர் மாநிலம்; கிள்ளான் பள்ளத்தாக்கு பகுதியில் ஒரு முக்கியமான சாலை ஆகும்.

21.2 கிமீ (13.2 மைல்) நீளம் கொண்ட இந்த விரைவுச்சாலை,  டாமன்சாரா-பூச்சோங் விரைவுச்சாலையில் உள்ள செர்டாங் மாற்றுச் சாலை வழியாக, சிப்பாங்கில் உள்ள கோலாலம்பூர் பன்னாட்டு வானூர்தி நிலையத்துடன் (KLIA) இணைகிறது.

பொது

புத்ராஜெயா-சைபர்ஜெயா விரைவுச்சாலைக்கான கிலோமீட்டர் 0 குறிப்பானது;  டாமன்சாரா-பூச்சோங் விரைவுச்சாலையின் தொடர்ச்சியாகும். 

எனவே, புத்ராஜெயா-சைபர்ஜெயா விரைவுச்சாலையானது டாமன்சாரா-பூச்சோங் விரைவுச்சாலையின் அதே கிலோமீட்டர் 0 என்பதைப் பகிர்ந்து கொள்கிறது.

வரலாறு
இந்தச் சாலை முன்பு பூச்சோங்கில் இருந்து டெங்கில் வரையிலான 15-ஆவது சிலாங்கூர் மாநிலச் சாலையாக அறியப்பட்டது. புதிய சாலைக்கான கட்டுமானம் 1997-இல் தொடங்கியது; மற்றும் நான்கு கட்டங்களாகப் பிரிக்கப்பட்டது.

 முதல் கட்டம்: டாமன்சாரா-பூச்சோங் விரைவுச்சாலையில் (Damansara–Puchong Expressway) இருந்து பெர்சியாரான் உத்தாரா மாற்றுச் சாலை (Persiaran Utara Interchange) வரை;
 இரண்டாவது கட்டம்: பெர்சியரான் உத்தாரா முதல் டெங்கில் வரை;
 மூன்றாவது கட்டம்: டெங்கிலில் இருந்து சிப்பாங் வரை;
 நான்காவது கட்டம்: சிப்பாங்கில் இருந்து கோலாலம்பூர் பன்னாட்டு வானூர்தி நிலையம் வரை;

சிப்பாங் நகரம்

முதல் கட்டம் 1999-ஆம் ஆண்டில் முடிவடைந்தது; இரண்டாவது கட்டம் 2001-ஆம் ஆண்டில் முடிவடைந்தது; மற்றும் மூன்றாவது கட்டம் 2006-ஆம் ஆண்டில் முடிவடைந்தது.

சிப்பாங் நகரத்தை கோலாலம்பூர் பன்னாட்டு வானூர்தி நிலையத்துடன் இணைக்கும் நான்காவது கட்டம் 2009-ஆம் ஆண்டில் நிறைவடைந்தது.

விளக்கம்

 மலேசிய கூட்டரசு சாலை (ஆங்கிலம்: Malaysia Federal Route; மலாய்: Laluan Persekutuan Malaysia)
 மலேசிய நெடுஞ்சாலை: (ஆங்கிலம்: Malaysian Highway; மலாய்: Laluan Malaysia)
 மலேசிய விரைவுச்சாலை: (ஆங்கிலம்: Malaysian Expressway; மலாய்: Lebuhraya Malaysia)

மேலும் காண்க
சிப்பாங் பன்னாட்டு சுற்றுகை
கோலாலம்பூர் மத்திய வட்டச் சாலை 1 
கேஎல்ஐஏ விரைவுச்சாலை 
கேஎல்ஐஏ வெளி வட்டச் சாலை

மேற்கோள்கள்

வெளி இணைப்புகள்

மலேசியாவில் உள்ள சாலைகள்
மலேசிய கூட்டரசு சாலைகள்
மலேசிய நெடுஞ்சாலைகள்
சம்மு மக்களவைத் தொகுதி

சம்மு மக்களவைத் தொகுதி (Jammu Lok Sabha constituency) என்பது வட இந்தியாவில் சம்மு காசுமீர் ஒன்றிய பிரதேசத்தில் உள்ள ஐந்து மக்களவைத் தொகுதிகளில் ஒன்றாகும். இந்தத் தொகுதி 1962இல் உருவாக்கப்பட்டது.

சட்டமன்றத் தொகுதிகள்

மக்களவை உறுப்பினர்கள்

தேர்தல் முடிவுகள்

2024

மேலும் காண்க 

 ஜம்மு மாவட்டம்
 பூஞ்ச் மாவட்டம்
 ரஜோரி மாவட்டம்
 சம்பா மாவட்டம்
 லடாக் மக்களவைத் தொகுதி
 மக்களவை தொகுதிகளின் பட்டியல்

மேற்கோள்கள்

வெளி இணைப்புகள் 

 2019 லோக்சபா தேர்தலுக்கான தேதி மற்றும் அட்டவணை

சம்பா மாவட்டம், ஜம்முவும் காஷ்மீரும்
பூஞ்ச் மாவட்டம், இந்தியா
ராஜவுரி மாவட்டம்
ஜம்மு மாவட்டம்
சம்மு காசுமீர் மக்களவைத் தொகுதிகள்
புத்ராஜெயா வட்டச் சாலை

புத்ராஜெயா வட்டச் சாலை அல்லது மலேசிய கூட்டரசு சாலை 30 (ஆங்கிலம்: Malaysia Federal Route 30; அல்லது Putrajaya Ring Road); மலாய்: Laluan Persekutuan Malaysia 30 அல்லது Lingkaran Putrajaya) என்பது மலேசியா, புத்ராஜெயாவில் ஒரு முக்கியமான நெடுஞ்சாலை ஆகும்.

இந்த நெடுஞ்சாலை மேற்கில் பெர்சியாரான் செலாத்தான் மாற்றுச் சாலையையும் (Persiaran Selatan Interchange); வடக்கில் பெர்சியாரான் திமோர் மாற்றுச் சாலையையும் (Persiaran Timur Interchange) இணைக்கிறது.

பொது

புத்ராஜெயா வட்டச் சாலை 3.2 கிமீ (2.0 மைல்) நீளம் கொண்டது; மற்றும் இந்தச் சாலையின் பெரும்பாலான பகுதி, ஜேகேஆர் R5 (JKR R5) சாலைத் தரத்தின் கீழ் அமைக்கப்பட்டுள்ளது. 

மேலும் அதிகபட்ச வேக வரம்பு 90 கி.மீ. (56 மைல்) வரை அனுமதிக்கப் படுகிறது. அத்துடன், சில பிரிவுகளில் விசையுந்து பாதைகளும் உள்ளன.

விளக்கம்

 மலேசிய கூட்டரசு சாலை (ஆங்கிலம்: Malaysia Federal Route; மலாய்: Laluan Persekutuan Malaysia)
 மலேசிய நெடுஞ்சாலை: (ஆங்கிலம்: Malaysian Highway; மலாய்: Laluan Malaysia)
 மலேசிய விரைவுச்சாலை: (ஆங்கிலம்: Malaysian Expressway; மலாய்: Lebuhraya Malaysia)

மேலும் காண்க
புத்ராஜெயா
சைபர்ஜெயா 
கிள்ளான் பள்ளத்தாக்கு 
புத்ரா ஜெயா-சைபர் ஜெயா விரைவுச்சாலை

மேற்கோள்கள்

வெளி இணைப்புகள்

மலேசியாவில் உள்ள சாலைகள்
மலேசிய கூட்டரசு சாலைகள்
மலேசிய நெடுஞ்சாலைகள்
அதவத்தூர் மேற்கு

அதவத்தூர் மேற்கு (Adavathur West) இந்தியாவின் தமிழ்நாடு மாநிலத்தில் அமைந்துள்ள திருச்சிராப்பள்ளி மாவட்டத்தில் சிறீரங்கம் வட்டத்தில் உள்ள ஒரு கிராமம் ஆகும்.

மக்கள் தொகை
2001ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, அதவத்தூர் மேற்கு கிராமத்தின் மக்கள் தொகை 8,748ஆக இருந்தது. இம்மக்கள் தொகையில் 4,261 ஆண்களும் 4,487 பெண்களும் இருந்தனர். அப்போது இக்கிராமத்தின்  பாலின விகிதம் 1053 ஆகவும், எழுத்தறிவு விகிதம் 72.7 ஆகவும் இருந்தது.

2011ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, அதவத்தூர் மேற்கு கிராமத்தின் மக்கள் தொகை 6352ஆக இருந்தது. இம்மக்கள் தொகையில் 3189 ஆண்களும் 3163 பெண்களும் இருந்தனர். அப்போது இக்கிராமத்தின் பாலின விகிதம் 992 ஆகவும், எழுத்தறிவு விகிதம் 76.67 ஆகவும் இருந்தது.

மேற்கோள்கள்

திருச்சிராப்பள்ளி மாவட்டத்திலுள்ள ஊர்களும் நகரங்களும்
ஜெய்ப்பூர் கிராமிய மாவட்டம்

ஜெய்ப்பூர் ஊரக மாவட்டம் (Jaipur Gramin district), இந்தியாவின் இராஜஸ்தான் மாநிலத்தின் ஜெய்ப்பூர் மாவட்டத்தின் ஊரக வருவாய் வட்டங்களைக் கொண்டு 7 ஆகஸ்டு 2023 அன்று இப்புதிய மாவட்டம் நிறுவப்பட்டது.இதன் நிர்வாகத் தலைமையிடம் ஜெய்ப்பூர் மாநகரம் ஆகும்.

மாவட்ட நிர்வாகம்
இம்மவாட்டம் ஜெய்ப்பூர் மாநகரம் தவிர்த்து 18 வருவாய் வட்டங்களைக் கொண்டுள்ளது. அவைகள் பின்வருமாறு:
 ஜெய்ப்பூர் வட்டம்  (பெருநகர ஜெய்ப்பூர் மாநகராட்சிக்கு உட்பட்ட ஜெய்ப்பூர் வட்டத்தின் பகுதிகளை தவிர) 
 கல்வாட் வட்டம் (பெருநகர ஜெய்ப்பூர் மாநகராட்சிக்கு உட்பட்ட  கல்வாட் வட்டத்தின் பகுதிகளை தவிர) 
 சங்கனேர் வட்டம் (பெருநகர ஜெய்ப்பூர் மாநகராட்சிக்கு உட்பட்ட சங்கனேர் வட்டத்தின் பகுதிகளை தவிர)
அமேர் வட்டம் (பெருநகர ஜெய்ப்பூர் மாநகராட்சிக்கு உட்பட்ட  அமேர் வட்டத்தின் பகுதிகளை தவிர)  	
ஜல்சூ வட்டம் 
பஸ்சி வட்டம்
துங்கா வட்டம்
சக்சு வட்டம்
கொல்காவ்டா வட்டம்
ஜாம்வாராம்கர் 
ஆந்தி வட்டம்
சோமு வட்டம்
புலேரா வட்டம்
மதோராஜ்புரா வட்டம் 
ராம்புரா தப்ரி  வட்டம் 
கிஷண்கர் ரென்வால் வட்டம் 
ஜாப்னேர்  வட்டம் 
 சாபுரா  வட்டம்

இதனையும் காண்க
 இராஜஸ்தான் மாவட்டப் பட்டியல்

மேற்கோள்கள்

வெளி இணைப்புகள்
 ஜெய்ப்பூர் கிராமிய மாவட்ட இணையதளம்

இராஜஸ்தான் மாவட்டங்கள்
உதம்பூர் மக்களவைத் தொகுதி

உதம்பூர் மக்களவைத் தொகுதி (Udhampur Lok Sabha constituency) என்பது வட இந்தியாவில் சம்மு காசுமீரில் உள்ள ஆறு இந்திய நாடாளுமன்ற மக்களவைத் தொகுதிகளில் ஒன்றாகும். இந்தத் தொகுதி 20,230 சதுர கிலோமீட்டர் மலைப்பாங்கான இமயமலை நிலப்பரப்பை உள்ளடக்கியது. இது இசுரேலின் அளவுடன் ஒப்பிடத்தக்கது. இது கிஷ்துவார், இராம்பன், கதுவா, தோடா, ரியாசி மற்றும் உதம்பூர் மாவட்டங்களை உள்ளடக்கியது. உதம்பூர் மக்களவைத் தொகுதியின் மக்கள் தொகை 24,00,000க்கு மேல் உள்ளது. மேலும் இது நியூ மெக்சிகோவின் மக்கள் தொகையை விட அதிகமாக உள்ளது. 1967 முதல் 1980 வரை இத்தொகுதியின் மக்களவை உறுப்பினராகக் கரண் சிங் இருந்தார்.

சட்டமன்றத் தொகுதிகள் 
2022ஆம் ஆண்டில் எல்லை நிர்ணயம் மேற்கொள்ளப்பட்ட பின்னர் சம்மு காசுமீரில் உள்ள உதம்பூர் மக்களவைக்கு உட்பட்ட சட்டமன்றத் தொகுதிகளின் பட்டியல் பின்வருமாறு.

நாடாளுமன்ற உறுப்பினர்கள் 

^ இடைத்தேர்தல்

தேர்தல் முடிவுகள்

2024

மேலும் காண்க 

 தோடா மாவட்டம்
 கத்துவா மாவட்டம்
 கிஷ்துவார் மாவட்டம்
 இராம்பன் மாவட்டம்
 ரியாசி மாவட்டம்
 உதம்பூர் மாவட்டம்
 மக்களவை தொகுதிகளின் பட்டியல்

மேற்கோள்கள் 

ரியாசி மாவட்டம்
இராம்பன் மாவட்டம்
கிஷ்துவார் மாவட்டம்
கதுவா மாவட்டம்
தோடா மாவட்டம்
உதம்பூர் மாவட்டம்
சம்மு காசுமீர் மக்களவைத் தொகுதிகள்
சம்மு மேற்கு சட்டமன்றத் தொகுதி

சம்மு மேற்கு சட்டமன்றத் தொகுதி (Jammu West Assembly constituency) என்பது இந்தியாவில் சம்மு காசுமீர் ஒன்றிய பகுதியில் சம்மு காசுமீர் சட்டமன்றத்தில் உள்ள 90 தொகுதிகளில் ஒன்றாகும். இது சம்மு மாவட்டத்தில் உள்ள சம்மு வட்டத்திலும் சம்மு மேற்கு வட்டத்திலும் உள்ள பகுதிகளை உள்ளடக்கியது. 2024ஆம் ஆண்டு நிலவரப்படி, இதன் சட்டமன்ற உறுப்பினராகப் பாரதிய ஜனதா கட்சியினைச் சேர்ந்த அரவிந்த் குப்தா உள்ளார்.

சட்டப்பேரவை உறுப்பினர்கள்

தேர்தல் முடிவுகள்

2024

2014

மேற்கோள்கள்

 

ஜம்மு மாவட்டம்
சம்மு காசுமீர் சட்டப் பேரவை தொகுதிகள்
வட்டத்தலை கிளி மீன்

இசுகேரசு குளோபிசெப்சு (Scarus globiceps) பொதுவாக கோளத் தலை, ஊதா-வரி, சிறு புள்ளி அல்லது வட்டத்தலை கிளி மீன் என்று அழைக்கப்படுகிறது. இது இந்திய மற்றும் பசிபிக் பெருங்கடல்களைப் பூர்வீகமாகக் கொண்ட ஒரு கடல் மீன் ஆகும். இங்கு இது பவளப் பாறைகளில் வாழ்கிறது.

வகைப்பாடு 
பிரெஞ்சு இயற்கை ஆர்வலர் அச்சில் வாலென்சியென்சு 1840ஆம் ஆண்டில் கோளத்தலை கிளி மீன்களை விவரித்தார். இந்த சிற்றினம் சார்லசு டார்வினால் சேகரிக்கப்பட்ட முதல் கிளி மீன் ஆகும். இவை கிட்டியைச் சுற்றியுள்ள பகுதியிலிருந்து கோகோசு தீவுகளுக்குச் சென்றது. கோகோசு தீவில் காணப்பட்டது  இசுகேரசு குளோபிசெப்சு என்றும் கிட்டி பகுதியில் காணப்பட்டது இசுகோரசு லெபிடசு என் லியோனார்ட் ஜெனின்சா பெயரிடப்பட்டது. 1900ஆம் ஆண்டில், என்றி வீட் போலர் கரோலின் தீவிலிருந்து ஒரு மாதிரியை இசுகோரசு புரோனசு என்று விவரித்தார். இது பின்னர் இசுகோரசு குளோபிசெப்சு  இனத்துடன் ஒத்ததாக இருந்தது.

விளக்கம் 
கோளத் தலை கிளி மீன் 45 செமீ (18 அங்குல நீளம்) நீளம் வரை வளரக்கூடியது. இதன் எடை 500 கிராம் வரை இருக்கும். இறுதிக் கட்டத்தில் உள்ள முதிர்வடைந்த ஆண் மீன் பெரும்பாலும் பச்சை நிற உடலைக் கொண்டுள்ளது. அதன் செதில்கள் சால்மன் இளஞ்சிவப்பு நிறத்துடன் ஓரங்களில் உள்ளன. வால் துடுப்பு சால்மன்-இளஞ்சிவப்பு பட்டைகளுடன் பச்சை நிறத்தில் உள்ளது. இது ஒரு கிடைமட்ட இளஞ்சிவப்பு பட்டையைக் கொண்டுள்ளது. இது மூக்கிலிருந்து கண்கள் வழியாகச் செவுள் மூடியின் இறுதி வரை பச்சை நிறத்தில் காணப்படும். இது மேல் மற்றும் கீழ்த் தட்டுகளில் 1 அல்லது 2 கோரைப் பற்களைக் கொண்டுள்ளது. இளம் கோளத்தலை கிளி மீன் சாம்பல்-பழுப்பு நிறத்திலிருக்கும். இவற்றின் வயிற்றில் மூன்று வெள்ளை பட்டைகள் உள்ளன.

பரவல் 
வட்டத்தலை கிளிமீன், பசிபிக் மேற்கில் உள்ள சொசைட்டி மற்றும் இலைன் தீவுகள் முதல் வடக்கில் இரியூக்யூ தீவுகள் வரை, தெற்கில் பெருந் தடுப்புப் பவளத்திட்டு மற்றும் இந்தியப் பெருங்கடல் முழுவதும் கிழக்கு ஆப்பிரிக்கா வரை காணப்படுகிறது. இது பொதுவாக வெளிப்புறப் பாறைகளில் காணப்படுகிறது. ஆனால் இவை கடற்காயல்களிலும் வாழ்கின்றன. சுமார் 12 மீட்ட ஆழப் பகுதிகளில் காணப்படும் இம்மீன் எப்போதாவது சுமார் 30 மீட்டர் (39) ஆழத்தில் காணப்படும்.

பயன்பாடு 
குவாமில் உணவுக்காக இசுகோரசு குளோபிசெப்சு  பிடிக்கப்படுகிறது .

மேற்கோள்கள் 

கிளி மீன்கள்
பந்திங்-செமினி சாலை

பந்திங்-செமினி சாலை அல்லது மலேசிய கூட்டரசு சாலை 31 (ஆங்கிலம்: Malaysia Federal Route 31; அல்லது Banting–Semenyih Road); மலாய்: Laluan Persekutuan Malaysia 31 அல்லது Jalan Banting–Semenyih) என்பது மலேசியா, சிலாங்கூர் மாநிலத்தில் உள்ள ஒரு கூட்டரசு சாலை ஆகும்.

இந்தச் சாலை, மலேசியாவில் மிகப் பிரபலமான மோரிப் கடற்கரைக்குச் செல்லவும்; கேரி தீவு செல்வதற்கும் பயன்படுத்தப் படுகிறது.

பொது

புத்ராஜெயா வட்டச் சாலை 45.8 கிமீ (28.5 மைல்) நீளம் கொண்டது; மற்றும் இந்தச் சாலையின் பெரும்பாலான பகுதி, ஜேகேஆர் R5 (JKR R5) சாலைத் தரத்தின் கீழ் அமைக்கப்பட்டுள்ளது. 

மேலும் அதிகபட்ச வேக வரம்பு 90 கி.மீ. (56 மைல்) வரை அனுமதிக்கப் படுகிறது. அத்துடன், சில பிரிவுகளில் விசையுந்து பாதைகளும் உள்ளன.

செமினி

செமினி, (Bandar Semenyih) என்பது மலேசியா, சிலாங்கூர் மாநிலத்தில், உலு லங்காட் மாவட்டத்தில் அமைந்து உள்ள ஒரு நகரம்.

காஜாங் நகரின் தென்கிழக்கே 8 கி.மீ. (5 மைல்) தொலைவிலும்; கோலாலம்பூர் மாநகருக்குத் தென்கிழக்கே 28 கி.மீ. (17 மைல்) தொலைவிலும் அமைந்து உள்ளது.

காஜாங்-சிரம்பான் நெடுஞ்சாலை

செமினியின் சுற்றுப்புறங்கள் மலைப் பாங்கான சூழலைக் கொண்டவை. இந்த நகருக்கு அருகில் உள்ள மிக உயர்ந்த மலை புக்கிட் ஆராங் (Bukit Arang); 560 மீ (1,840 அடி) உயரம் கொண்டது. இயற்கை எழில் சூழ்ந்த பல அருவிகளுக்கு, செமினி நகரம் பிரபலமானது.

இந்த நகரத்தில் தீக்கோழி வளர்ப்புப் பண்ணை (Ostrich Wonderland Show Farm) மிகவும் பிரபலமானது. காஜாங்-சிரம்பான் நெடுஞ்சாலை மற்றும் காஜாங்-சில்க் நெடுஞ்சாலை போன்ற புதிய நெடுஞ்சாலைகள் மூலம் இந்த நகரம் மிகவும் எளிதாக அணுகக்கூடிய நகரமாக விளங்கி வருகிறது.

விளக்கம்

 மலேசிய கூட்டரசு சாலை (ஆங்கிலம்: Malaysia Federal Route; மலாய்: Laluan Persekutuan Malaysia)
 மலேசிய நெடுஞ்சாலை: (ஆங்கிலம்: Malaysian Highway; மலாய்: Laluan Malaysia)
 மலேசிய விரைவுச்சாலை: (ஆங்கிலம்: Malaysian Expressway; மலாய்: Lebuhraya Malaysia)

மேலும் காண்க
 செமினி
 ஜுக்ரா
 மோரிப்
 பண்டார் பாரு பாங்கி 
 காஜாங்-சிரம்பான் நெடுஞ்சாலை

மேற்கோள்கள்

வெளி இணைப்புகள்

மலேசியாவில் உள்ள சாலைகள்
மலேசிய கூட்டரசு சாலைகள்
மலேசிய நெடுஞ்சாலைகள்
டிக்சன் கடனீர் இடுக்கேரி

டிக்சன் கடனீர் இடுக்கேரி (Dickson Fjord, () என்பது என்பது கிழக்கு கிரீன்லாந்தின் கிங் கிறிஸ்டியன் எக்ஸ் லேண்டில் உள்ள ஒரு கடனீர் இடுக்கேரி ஆகும்.

நிர்வாக ரீதியாக, இது  வடகிழக்கு கிரீன்லாந்து தேசியப் பூங்கா பகுதியில் உள்ளது. இந்தக் கடனீர் இடுக்கேரி  கிங் ஆஸ்கார் கடனீர் இடுக்கேரி அமைப்பின் ஒரு பகுதியாகும்.

வரலாறு 
1897 ஆம் ஆண்டு எஸ். ஏ. ஆண்ட்ரீயின் ஆர்க்டிக் பலூன் பயணத்தில் தப்பியவர்களைத் தேடுவதற்காக ஸ்வீடி கிரீன்லாந்து பயணத்தின் போது 1899 ஆம் ஆண்டில் ஸ்வீடிஷ் ஆர்க்டிக் ஆய்வாளர் ஆல்ஃபிரட் கேப்ரியல் நாதோர்ஸ்ட்டால் இந்த கடனீர் இடுகேரி ஆய்வு செய்யப்பட்டது. இந்தப் பணியின் நிதி ஆதரவாளர்களில் ஒருவரான ஸ்வீடிஷ் அரசியல்வாதியான ராபர்ட் டிக்சனின் (1843-1924) நினைவாக நாத்தோர்ஸ்ட் அவரது பெயரை இட்டார்.

1930 இல் நோர்வே கப்பல் வெஸ்லேகாரி டிக்சன் கடனீர் இடுகேரியின் தலைப்பகுதியை அடைந்து. ஆனால் திடீரென ஏற்பட்ட பேரலைகளால் கப்பலால் நங்கூரமிட இயலவில்லை.

16 செப்டம்பர் 2023 அன்று, டிக்சன் கடனீர் இடுக்கேரியில்  பனி மற்றும் பாறைகள்ளினாலான ஒரு நிலச்சரிவு ஏற்பட்டது. இதனால் இந்த நீர்நிலையில் 200 மீட்டர் உயர ஆழிப்பேரலை ஏற்பட்டடது. அந்த அலையானது நீர்நிலையின் எதிர்ப்பக்கம் சென்று மோதி மீண்டும் திரும்பியது. திரும்பிய அலையின் உயரம் 110 மீட்டராக இருந்தது. போகப் போக அலையின் உயரம் ஏழு மீட்டராகக் குறைந்தாலும் இந்தக் குறுகிய நீர்நிலையில் பத்தாயிரம் முறை அலைகள் எதிர் எதிர்க் கரைகளில் மோதித் திரும்பின. இது ஒன்பது நாட்கள் நீடித்தது. இந்த ஆழிப்பேரலையால் ஏற்பட்ட அதிர்வுகள் உலகம் முழுவதும் பரவியதன் விளைவாக உலகம் முழுவதும் அசாதாரணமாக நில அதிர்வுகள் பதிவாயின.

மேற்கோள்கள் 

Coordinates on Wikidata
டென்மார்க்கின் புவியியல்
கலீல் அல்-ஐய்யா

கலீல் அல்-ஐய்யா (Khalil al-Hayya), காசாக்கரையில் உள்ள பாலஸ்தீன அரசியல்வாதியும், ஹமாஸ் போராளிகள் குழுவின் துணைத்தலைவரும் ஆவார். 2023 இஸ்ரேல் மீதான ஹமாசின் தாக்குதல்களுக்கு முளையாகச் செயல்பட்ட ஹமாஸ் இயக்கத்  தலைவர் இசுமாயில் அனியேவுடன் கலீல் அல்-ஐய்யாவும் ஒருங்கிணைந்து  செயல்பட்டவர்

வரலாறு
காசா நகரத்தில்  15 நவம்பர் 1960 அன்று பிறந்த கலீல் அல்-அய்யா, காசா இசுலாமியப் பல்கலைக்கழகம் மற்றும் ஜோர்தான் பல்கலைக்கழகத்தில் சமயக் கல்வி கற்றார்.. 2006ல் பாலஸ்தீன சட்டமன்றக்  குழு உறுப்பினராக காசா நகரம் சார்பில் தேர்ந்தெடுக்கப்பட்டவர். 6 ஆகஸ்டு 2024 அன்று யாகியா சின்வார் தலைமையிலான ஹமாஸ் அரசியல் குழுவின் துணைத்தலைவராக தேர்ந்தெடுக்கப்பட்டார்

மேற்கோள்கள்

வெளி இணைப்புகள்

ஹமாஸ் அமைப்பினர் 
பாலஸ்தீன அரசியல்வாதிகள்
நீலாய்-கேஎல்ஐஏ நெடுஞ்சாலை

நீலாய்-கேஎல்ஐஏ நெடுஞ்சாலை அல்லது மலேசிய கூட்டரசு சாலை 32 (ஆங்கிலம்: Malaysia Federal Route 32; அல்லது Nilai–KLIA Highway); மலாய்: Laluan Persekutuan Malaysia 32 அல்லது Lebuhraya Nilai–KLIA) என்பது மலேசியா, சிலாங்கூர் மாநிலத்தில் உள்ள ஒரு கூட்டரசு சாலை ஆகும்.

முன்பு இந்தச் சாலை சிலாங்கூர் மாநிலச் சாலை B20 என்றும்; நெகிரி செம்பிலான் மாநிலச் சாலை N20 என்றும் அறியப்பட்டது. எனினும் தற்போது, மலேசியாவின் சிலாங்கூர் மற்றும் நெகிரி செம்பிலான் மாநிலங்களில் உள்ள மலேசிய பல்லூடகப் பெருவழி பகுதிக்கு ஒரு முக்கிய நெடுஞ்சாலையாகவும் அமைகிறது.

பொது

நீலாய்-கேஎல்ஐஏ நெடுஞ்சாலை 26.0 கிமீ (16.2 மைல்) நீளம் கொண்டது. இந்தச் சாலை மேற்கில் சிலாங்கூர் மாநிலத்தின் தஞ்சோங் டுவா பெலாஸ் (Tanjung Dua Belas) நகரத்தையும்; கிழக்கில் நெகிரி செம்பிலான் மாநிலத்தின் நீலாய் நகரத்தையும் இணைக்கிறது.

இந்தச் சாலையின் கிலோமீட்டர் 0; நெகிரி செம்பிலான் மாநிலத்தின் நீலாய் நகரத்தில் தொடங்குகிறது. 2010-ஆம் ஆண்டில், இந்த நெடுஞ்சாலை மலேசிய கூட்டரசு சாலை 32 என மலேசிய பொதுப்பணித் துறையினால் உறுதி செய்யப்பட்டு மலேசிய அரசிதழில் வெளியிடப்பட்டது.

மலேசிய பொதுப்பணித் துறை

இந்தச் சாலையின் பெரும்பாலான பகுதி, ஜேகேஆர் R5 (JKR R5) சாலைத் தரத்தின் கீழ் அமைக்கப்பட்டுள்ளது. 

மேலும் அதிகபட்ச வேக வரம்பு 90 கி.மீ. (56 மைல்) வரை அனுமதிக்கப் படுகிறது. அத்துடன், சில பிரிவுகளில் விசையுந்து பாதைகளும் உள்ளன.

விளக்கம்

 மலேசிய கூட்டரசு சாலை (ஆங்கிலம்: Malaysia Federal Route; மலாய்: Laluan Persekutuan Malaysia)
 மலேசிய நெடுஞ்சாலை: (ஆங்கிலம்: Malaysian Highway; மலாய்: Laluan Malaysia)
 மலேசிய விரைவுச்சாலை: (ஆங்கிலம்: Malaysian Expressway; மலாய்: Lebuhraya Malaysia)

மேலும் காண்க
புத்ராஜெயா
சைபர்ஜெயா 
கிள்ளான் பள்ளத்தாக்கு 
புத்ரா ஜெயா-சைபர் ஜெயா விரைவுச்சாலை

மேற்கோள்கள்

வெளி இணைப்புகள்

மலேசியாவில் உள்ள சாலைகள்
மலேசிய கூட்டரசு சாலைகள்
மலேசிய நெடுஞ்சாலைகள்
மோகன் லால்

மோகன் லால் (Mohan Lal) சம்மு காசுமீரைச் சேர்ந்த இந்திய அரசியல்வாதியும் சம்மு காசுமீர் சட்டமன்ற உறுப்பினரும் ஆவார். இவர் பாரதிய ஜனதா கட்சியினைச் சார்ந்தவர். லால் 2024 சம்மு காசுமீர் சட்டப் பேரவைத் தேர்தலில் அக்னூர் சட்டமன்றத் தொகுதியில் பாரதிய ஜனதா கட்சி சார்பில் போட்டியிட்டு சட்டமன்ற உறுப்பினராகத் தேர்ந்தெடுக்கப்பட்டார்.

மேலும் காண்க 

 2024 ஜம்மு-காஷ்மீர் சட்டப்பேரவைத் தேர்தல்
 ஜம்மு காஷ்மீர் சட்டப்பேரவை

மேற்கோள்கள் 

சம்மு காசுமீர் சட்டமன்ற உறுப்பினர்கள் 2024-2029
வாழும் நபர்கள்
சைபுல்லா மிர்

சைபுல்லா மிர் (Saifullah Mir) என்பவர் சம்மு காசுமீரைச் சேர்ந்த இந்திய அரசியல்வாதியும் சட்டமன்ற உறுப்பினரும் ஆவார். மிர் 1987ஆம் ஆண்டு சிறிநகரில் உள்ள சம்மு பல்கலைக்கழகத்தில் இளநிலைச் சட்டம் பட்டம் பெற்றுள்ளார். இவர் ஜம்மு காசுமீர் தேசிய மாநாட்டுக் கட்சியினைச் சார்ந்தவர். இவர் 2024 சம்மு காசுமீர் சட்டப் பேரவைத் தேர்தலில் ஜம்மு காசுமீர் தேசிய மாநாட்டுக் கட்சியின் சார்பில் தெரெகாம் சட்டமன்றத் தொகுதியில் போட்டியிட்டு சட்டமன்ற உறுப்பினர் ஆனார்..

மேலும் காண்க 

 2024 ஜம்மு காஷ்மீர் சட்டப்பேரவைத் தேர்தல்
 ஜம்மு காஷ்மீர் சட்டப்பேரவை

மேற்கோள்கள் 

சம்மு காசுமீர் சட்டமன்ற உறுப்பினர்கள் 2024-2029
வாழும் நபர்கள்
சுங்கை ஊடாங்–பாயா ரும்புட்–ஆயர் குரோ நெடுஞ்சாலை

சுங்கை ஊடாங்–பாயா ரும்புட்–ஆயர் குரோ நெடுஞ்சாலை அல்லது மலேசிய கூட்டரசு சாலை 33 (ஆங்கிலம்: Malaysia Federal Route 33; அல்லது Sungai Udang–Paya Rumput–Ayer Keroh Highway), (SPA Highway); மலாய்: Laluan Persekutuan Malaysia 33 அல்லது Lebuhraya Sungai Udang–Paya Rumput–Ayer Keroh) என்பது மலேசியா, மலாக்கா மாநிலத்தில் உள்ள ஒரு கூட்டரசு சாலை ஆகும்.

முன்பு இந்தச் சாலை மலாக்கா மாநிலச் சாலை M17 என்றும் அறியப்பட்டது. எனினும் தற்போது, மலேசியாவின் மலாக்கா மாநிலத்தில் ஒரு முக்கிய நெடுஞ்சாலையாக அறியப்படுகிறது.

பொது

சுங்கை ஊடாங்–பாயா ரும்புட்–ஆயர் குரோ நெடுஞ்சாலை 23.1 கிமீ (14.4 மைல்) நீளம் கொண்டது. இந்தச் சாலை மேற்கில் மலாக்கா மாநிலத்தின் சுங்கை ஊடாங் (Sungai Udang) நகரத்தையும்; கிழக்கில் ஆயர் குரோ நகரத்தையும் இணைக்கிறது.

இந்தச் சாலையின் கிலோமீட்டர் 0; மலாக்கா மாநிலத்தின் சுங்கை ஊடாங் நகரத்தில் தொடங்குகிறது. 2010-ஆம் ஆண்டில், இந்த நெடுஞ்சாலை மலேசிய கூட்டரசு சாலை 33 என மலேசிய பொதுப்பணித் துறையினால் உறுதி செய்யப்பட்டு மலேசிய அரசிதழில் வெளியிடப்பட்டது.

மலேசிய பொதுப்பணித் துறை

இந்த  நெடுஞ்சாலையின் பெரும்பாலான பகுதி, ஜேகேஆர் R5 (JKR R5) சாலைத் தரத்தின் கீழ் அமைக்கப்பட்டுள்ளது. 

மேலும் அதிகபட்ச வேக வரம்பு 90 கி.மீ. (56 மைல்) வரை அனுமதிக்கப் படுகிறது. அத்துடன், சில பிரிவுகளில் விசையுந்து பாதைகளும் உள்ளன.

வரலாறு

இந்த  நெடுஞ்சாலையின் கட்டுமானம் 2002-இல் தொடங்கப்பட்டு 2005-இல் நிறைவடைந்தது. 2010-ஆம் ஆண்டில், மலேசிய அரசிதழில் வெளியிடப்பட்டது.

விளக்கம்

 மலேசிய கூட்டரசு சாலை (ஆங்கிலம்: Malaysia Federal Route; மலாய்: Laluan Persekutuan Malaysia)
 மலேசிய நெடுஞ்சாலை: (ஆங்கிலம்: Malaysian Highway; மலாய்: Laluan Malaysia)
 மலேசிய விரைவுச்சாலை: (ஆங்கிலம்: Malaysian Expressway; மலாய்: Lebuhraya Malaysia)

மேலும் காண்க
 பாயா ரும்புட்
 அலோர் காஜா 
 குருபோங் 
 செங் 
 பத்து பிரண்டாம் 
 டுரியான் துங்கல்

மேற்கோள்கள்

வெளி இணைப்புகள்

மலேசியாவில் உள்ள சாலைகள்
மலேசிய கூட்டரசு சாலைகள்
மலேசிய நெடுஞ்சாலைகள்
சதீசு குமார் சர்மா

சதீசு குமார் சர்மா (Satish Kumar Sharma) என்பவர் இந்திய அரசியல்வாதியும் சம்மு காசுமீரைச் சேர்ந்த சட்டமன்ற உறுப்பினரும் ஆவார். இவர் பாரதிய ஜனதா கட்சியினைச் சேர்ந்த அரசியல்வாதி ஆவார். இவர் 2024 சம்மு காசுமீர் சட்டப் பேரவைத் தேர்தலில் பில்லாவர் சட்டமன்றத் தொகுதியில் பாரதிய ஜனதா கட்சி சார்பில் போட்டியிட்டு வெற்றி பெற்று சட்டமன்ற உறுப்பினர் ஆவார்.

மேலும் காண்க 

 2024 ஜம்மு-காஷ்மீர் சட்டப்பேரவைத் தேர்தல்
 ஜம்மு காஷ்மீர் சட்டப்பேரவை

மேற்கோள்கள் 

சம்மு காசுமீர் சட்டமன்ற உறுப்பினர்கள் 2024-2029
வாழும் நபர்கள்
இந்திய அரசியல்வாதிகள்
பட்டான் சட்டமன்றத் தொகுதி

பட்டான் சட்டமன்றத் தொகுதி (Pattan Assembly constituency) என்பது சம்மு காசுமீர் ஒன்றிய பிரதேசத்தின் சம்மு காசுமீர் சட்டமன்றத்தின் 90 தொகுதிகளில் ஒன்றாகும். பட்டான் சட்டமன்றத் தொகுதி பாரமுல்லா மக்களவைத் தொகுதியின் ஒரு பகுதியாகும்.

சட்டப்பேரவை உறுப்பினர்கள்

தேர்தல் முடிவுகள்

2024

மேலும் காண்க 
 பட்டான்

மேற்கோள்கள் 

 

பாரமுல்லா மாவட்டம்
சம்மு காசுமீர் சட்டப் பேரவை தொகுதிகள்
ரீட்டா ரீட்டா

ரீட்டா ரீட்டா (Rita rita) என்பது தெற்காசியா முழுவதும் காணப்படும் ஒரு வகைக் கெளிறு மீன் ஆகும். இது ஆப்கானித்தான், வங்களாதேசம், இந்தியா, மியான்மர், நேபாளம் மற்றும் பாக்கித்தானில் பதிவு செய்யப்பட்டுள்ளது. இது 150 செமீ நீளம் வரை வளரக்கூடிய பெரிய அளவிலான மீன் ஆகும். இம்மீன் மனித நுகர்வுக்காக வணிக ரீதியாகப் பிடிக்கப்படுகிறது.

வாழிடம் 
ரீ. ரீட்டா ஒரு மந்தமான, ஆறுகளின் அடிப்பகுதியில் வசிக்கும் கெளிறு மீன் ஆகும். ஆறுகள் மற்றும் முகத்துவாரங்களில் வசிக்கும் இம்மீன்கள், தூய்மையான தண்ணீரில் வாழ்வதை விடச் சேற்றை விரும்புகிறது.

உணவு 
ரீ. ரீட்டா என்பது ஓர் அனைத்துண்ணி வகையான மீன். இதன் உணவின் பெரும்பகுதி மெல்லுடலிகளைக் கொண்டுள்ளது. கூடுதலாக, இது சிறிய மீன்கள், ஓட்டுமீன்கள், பூச்சிகள் மற்றும் சிதைந்துபோன கரிமப் பொருட்களையும் உணவாகக் கொள்கிறது.

மேற்கோள்கள் 

இந்திய மீன்கள்
கெளிறு மீன்
கோலா கிராய்-கோலா பிலா நெடுஞ்சாலை

கோலா கிராய்-கோலா பிலா நெடுஞ்சாலை அல்லது மலேசிய கூட்டரசு சாலை 34 (ஆங்கிலம்: Malaysia Federal Route 34; அல்லது Kuala Krai–Kuala Pilah Highway), (Central Spine Road) (CSR); மலாய்: Laluan Persekutuan Malaysia 34 அல்லது Lebuhraya Kuala Krai–Kuala Pilah அல்லது Lingkaran Tengah Utama (LTU) என்பது மலேசியா, கிளாந்தான்; பகாங்; நெகிரி செம்பிலான் மாநிலங்களில் கட்டப்பட்டு வரும் புதிய கட்டணமில்லா நெடுஞ்சாலை ஆகும். 

தீபகற்ப மலேசியாவின் மையத்தில் கட்டப்பட்டு வரும் இந்த  நெடுஞ்சாலை 340 கிமீ (210 மைல்) நீளம் கொண்டது. கட்டி முடிக்கப்பட்டதும் இந்தச் சாலை, முன்னாள் இருவழி சாலைகளான கூட்டரசு சாலை 8 (குவா முசாங் நெடுஞ்சாலை) மற்றும் கூட்டரசு சாலை 9 (காராக்-தம்பின் நெடுஞ்சாலை) ஆகியவற்றை மாற்றி அமைக்கும்.

பொது

கோலா கிராய்-கோலா பிலா நெடுஞ்சாலையின் கட்டுமானம்; கட்டுமானத் திட்டம் 3-இல் (Package 3) தொடங்குகிறது. இந்தத் திட்டம் மெராப்போவில் தொடங்கி கம்போங் ரெலோங் வரை நீடிக்கிறது. இது குவா மூசாங் நெடுஞ்சாலையில் தொடங்கி செகார் பெரா வழியாகச் செல்கிறது. 

இந்தச் சாலைவழி, தற்போது மோசமான வாகன விபத்துகளுக்கு பெயர் பெற்ற இடமாக விளங்குகிறது. தற்போது கட்டப்பட்டு வரும் இந்த நெடுஞ்சாலையில் சுற்றுச்சூழலுக்கான நீண்ட கடவைகள் (Eco-viaducts) அமைக்கப்பட்டுள்ளன. வடக்கு ரவுப் முதல் காராக் வரையிலான கட்டுமானத் திட்டம் 5 (Package 5) அடுத்த கட்டமாகும்.

மாற்றுவழிப் போக்குவரத்து

இந்தத் திட்டம் பெந்தோங் நகரைக் கடந்து சென்று, கூட்டரசு சாலை 8 (கோலாலம்பூர்-காராக் நெடுஞ்சாலையுடன்) இணைக்கப்படும். அந்த வகையில், ரவுப் மற்றும் பெந்தோங் இடையிலான செங்குத்தான மலைப் பகுதியில் இருந்து ஒரு மாற்றுவழிப் போக்குவரத்திற்கு உதவுகிறது. 

இந்த நெடுஞ்சாலை , மத்திய தண்டுவடச் சாலை (Central Spine Road) எனவும் அழைக்கப்படுகிறது. இந்த  நெடுஞ்சாலையின் கட்டுமானம் 2012-இல் தொடங்கப்பட்டது; 2026-இல் நிறைவடையும் என எதிர்பார்க்கப்படுகிறது.

சிறப்புக் கூறுகள்

 நான்கு வழிகள்; ஒவ்வொரு பாதையிலும் இரண்டு வழிகள்
 வன விலங்குகள் கடப்பதற்கு ஒரு நீண்ட சுற்றுச்சூழல் வழிப்பாதை
 சில பகுதிகளில் கான்கிரீட் போடப்பட்டுள்ளது
 சாலை நெடுகிலும் கிலோமீட்டர் குறிப்பான்கள்

சாலைத் தரம்

இந்த  நெடுஞ்சாலையின் பெரும்பாலான பகுதி, ஜேகேஆர் R5 (JKR R5) சாலைத் தரத்தின் கீழ் அமைக்கப்பட்டுள்ளது. 

மேலும் அதிகபட்ச வேக வரம்பு 90 கி.மீ. (56 மைல்) வரை அனுமதிக்கப் படுகிறது. அத்துடன், சில பிரிவுகளில் விசையுந்து பாதைகளும் உள்ளன.

விளக்கம்

 மலேசிய கூட்டரசு சாலை (ஆங்கிலம்: Malaysia Federal Route; மலாய்: Laluan Persekutuan Malaysia)
 மலேசிய நெடுஞ்சாலை: (ஆங்கிலம்: Malaysian Highway; மலாய்: Laluan Malaysia)
 மலேசிய விரைவுச்சாலை: (ஆங்கிலம்: Malaysian Expressway; மலாய்: Lebuhraya Malaysia)

காட்சியகம்

மேலும் காண்க

 கோலா லிப்பிஸ்
 ரவுப்
 பெந்தோங்
 காராக்
 கோலா பிலா
 பகாவ்
 சிரம்பான்

மேற்கோள்கள்

வெளி இணைப்புகள்

மலேசியாவில் உள்ள சாலைகள்
மலேசிய கூட்டரசு சாலைகள்
மலேசிய நெடுஞ்சாலைகள்
சூர்யகாந்த் சர்மா

சூர்யகாந்த் சர்மா (Surya Kant)பிறப்பு பிப்ரவரி 10,1962) என்பவர் இந்திய உச்ச நீதிமன்றத்தின் நீதிபதி ஆவார். மூத்தவர் என்ற மரபு பின்பற்றப்படும் போது, இந்தியாவின் 53வது தலைமை நீதிபதியாக சூர்யகாந்த் சர்மா இருப்பார். இவர் நீதிபதியாகப் பதவி உயர்வு பெறுவதற்கு முன்பு, ஒரு மூத்த வழக்கறிஞராக இருந்தார். மேலும் அரியானா அரசு தலைமை வழக்கறிஞராகவும் பணியாற்றினார்.

இளமை 
சூர்யகாந்த் 1962ஆம் ஆண்டில் அரியானா மாநிலத்தில் ஹிசார் மாவட்ட கிராமமான பெட்வாரில் ஒரு நடுத்தரக் குடும்பத்தில் பிறந்தார். 1981ஆம் ஆண்டில் ஹிசாரில் உள்ள அரசு முதுகலை கல்லூரியில் பட்டம் பெற்ற இவர், 1984ஆம் ஆண்டில் ரோத்தக் உள்ள மகரிசி தயானந்த் பல்கலைக்கழகத்தில் இளங்கலைச் சட்டப் பட்டம் பெற்றார். 2011ஆம் ஆண்டில் குருசேத்திரா பல்கலைக்கழகத்தில் தனது முதுகலை சட்டத்தில் முதல் வகுப்பில் தேர்ச்சிப்பெற்றா.

தொழில் 
காந்த் 1984ஆம் ஆண்டில் அரியானாவின் ஹிசார் மாவட்ட நீதிமன்றத்தில் தனது சட்டப் பயிற்சியைத் தொடங்கினார். பின்னர் 1985ஆம் ஆண்டில் சண்டிகரில் உள்ள பஞ்சாப் மற்றும் அரியானா உயர் நீதிமன்றத்திற்கு மாற்றப்பட்டார். இவர் உயர்நீதிமன்றத்தில் பல பல்கலைக்கழகங்கள், வாரியங்கள், நிறுவனங்கள், வங்கிகள் மற்றும் பல்வேறு அரசு அமைப்புகளைப் பிரதிநிதி வழக்காடினார். சூர்யகாந்த் 7 சூலை 2000 அன்று அரியானாவின் அரசு வழக்கறிஞராக நியமிக்கப்பட்டார். மார்ச் 2001இல் மூத்த வழக்கறிஞராக நியமிக்கப்பட்டார். சனவரி 9,2004 அன்று பஞ்சாப் மற்றும் அரியானா உயர்நீதிமன்றத்தில் நிரந்தர நீதிபதியாகப் பதவி உயர்வு பெறும் வரை அரசு தலைமை வழக்குரைஞர் பதவியிலிருந்தார். 2007 பிப்ரவரி 23 அன்று தேசியச் சட்ட சேவைகள் ஆணையத்தின் உறுப்பினராகத் தொடர்ச்சியாக இரண்டு முறை நியமிக்கப்பட்டார். காந்த் பல மதிப்புமிக்க சட்டம் தொடர்பான மாநாடுகளை ஏற்பாடு செய்து கலந்து கொண்டார். அக்டோபர் 5,2018 அன்று, இமாச்சலப் பிரதேச உயர் நீதிமன்றத்தின் தலைமை நீதிபதியாக சூரியகாந்த் பதவியேற்றார். 2019 மே 9 அன்று, தலைமை நீதிபதி ரஞ்சன் கோகோய் தலைமையிலான உச்ச நீதிமன்ற கொலீஜியம் இவரை இந்திய உச்ச நீதிமன்ற நீதிபதியா பரிந்துரைத்தது. 24 மே 2019 அன்று, காந்த் இந்திய உச்ச நீதிமன்றத்தின் நீதிபதியாகப் பதவியேற்றார். முதுநிலை மரபு பின்பற்றப்பட்டால், இவர் இந்தியாவின் 53வது தலைமை நீதிபதியாக இருப்பார்.

குறிப்பிடத்தக்க தீர்ப்புகள் 
மனித உரிமைகள், பாலின நீதி, கல்வி மற்றும் சிறைச்சாலை சீர்திருத்தங்கள் குறித்து ஏராளமான தீர்ப்புகளை காந்த் வழங்கியுள்ளார். பஞ்சாப் மற்றும் அரியானா உயர்நீதிமன்றத்தில் சூரியகாந்த் பணியாற்றிய காலத்தில், ஜஸ்வீர் சிங் தீர்ப்பை வழங்கினார். சிறைக் கைதிகளுக்குத் திருமண மற்றும் குடும்ப வருகைகளைச் செயல்படுத்துவதற்கான ஒரு திட்டத்தை உருவாக்கச் சிறைச் சீர்திருத்தக் குழுவை அமைக்குமாறு பஞ்சாப் மாநிலத்திற்கு உத்தரவிட்டார்.

குறிப்பிடத்தக்க உரைகள் 
மே 2022இல் இமாச்சல பிரதேச தேசிய சட்டப் பல்கலைக்கழகத்தில் சிறைச் சீர்திருத்தங்கள் குறித்த சொற்பொழிவை நிகழ்த்தியபோது, கைதிகளின் குடும்பங்களில் சிறைவாசத்தின் தாக்கம் குறித்து விவாதித்த காந்த், நீதிபதி வி. ஆர். கிருஷ்ணா ஐயர் முன்மொழிந்த 'வார இறுதி சிறை' என்று அழைக்கப்படும் சிறை நிர்வாகத்தின் புதுமையான முறையை நினைவு கூர்ந்தார்.

மேற்கோள்கள் 

ஹிசார் மாவட்ட நபர்கள்
இந்திய உச்ச நீதிமன்ற நீதிபதிகள்
21-ஆம் நூற்றாண்டு இந்திய நீதிபதிகள்
வாழும் நபர்கள்
1962 பிறப்புகள்
கிப்சன் பாலைவனம்

கிப்சன் பாலைவனம் (Gibson Desert), மேற்கு ஆஸ்திரேலியாவில் அமைந்த பாலைவனம். ஆஸ்திரேலியாவின் விக்டோரியா பெரிய பாலைவனம் மற்றும் பெரிய மணல் பாலைவனம், தனாமி பாலைவனம் மற்றும் சிம்சன் பாலைவனம் ஆகியவற்றுக்கு அடுத்து  இது 5வது பெரிய பாலைவனம் ஆகும். இப்பாலைவனம்  பரப்பளவு கொண்டது. இது பல பாலைவன விலங்குகளின் தாயகமாக உள்ளது.

வரலாறு
இப்பாலைவனத்தை1874ல் எர்னஸ்ட் கில்ஸ் என்பவரால் முதன்முதலில் கடக்கப்பட்டது. கில்ஸ்சின் பயணத்தின் போது உடனிருந்தவரான  ஆல்ஃபிரட் கிப்சன் குடிநீரைத் தேடி அலையும் போது காணாமல் போனார். எனவே அவரது நினைவாக இப்பாலைவனத்திற்கு கிப்சன் பாலைவனம் எனப்பெயரிடப்பட்டது.

அமைவிடம் மற்றும் விளக்கம்
மேற்கு ஆஸ்திரேலியாவில் அமைந்த கிப்சன் பாலைவனம், பெரிய மணல் பாலைவனத்திற்கு தெற்கிலும்; சிறு மணல் பாலைவனத்திற்கு கிழக்கிலும்; மற்றும் விக்டோரியா பெரிய பாலைவனத்திற்கு வடக்கிலும் அமைந்துள்ளது.

தட்ப வெப்பம்
கிப்சன் பாலைவனத்தின் ஆண்டு சராசரி மழைப்பொழிவு   ஆகும். இங்கு கோடைக்கால வெப்பம்  மற்றும் குளிர்கால வெப்பம்  முதல்  வரை உள்ளது.

பூர்வகுடி மக்களின் வாழ்விடம்
பிண்டுபி ஆத்திரேலியப் பழங்குடிகள் கிப்சன் பாலைவனத்தில் அரை-நாடோடிகளாக வாழ்கின்றனர்.

இதனையும் காண்க
 விக்டோரியா பெரிய பாலைவனம்

மேற்கோள்கள்

வெளி இணைப்புகள்

  Gibson Desert 1997 ; a photo album of the Gibson Desert by Stuart Jackson, Verified 2006-01-23
Across Australia Motorbike Tour

மேலும் படிக்க
 Thackway, R and I D Cresswell (1995) An interim biogeographic regionalisation for Australia : a framework for setting priorities in the National Reserves System Cooperative Program Version 4.0 Canberra : Australian Nature Conservation Agency, Reserve Systems Unit, 1995. 

ஆத்திரேலியப் பாலைவனங்கள்
மேற்கு ஆஸ்திரேலியா
பின்னல் துடுப்பு

பின்னல் துடுப்பு அல்லது கட்டத் துடுப்பு (Grid fins or lattice fins)  என்பவை ஏவூர்திகள் மற்றும் வெடிகுண்டுகளில் பயன்படுத்தப்படும் ஒரு வகையான பறக்கும் கட்டுப்பாட்டு அமைப்பாகும், சில சமயங்களில் மிகவும் வழக்கமான கட்டுப்பாட்டு மேற்பரப்புகளுக்கு பதிலாக, அதாவது சமதள துடுப்புகளுக்கு பதிலாக இவை பயன்படுத்தப்படுகிறது. இவை 1950களில் செர்கே பெலோட்செர்கோவ்ஸ்கி  தலைமையிலான குழுவால் உருவாக்கப்பட்டு, 1970களில் இருந்து பல்வேறு சோவியத் பாலிஸ்டிக் ஏவுகணை வடிவமைப்புகளில் பயன்படுத்தப்பட்டன, அவை SS-12 ஸ்கேல்போர்ட், SS-20 சேபர், SS-21 ஸ்காரப், SS-23 ஸ்பைடர், மற்றும் SS-25 சிக்கிள், மேலும் N-1 (சோவியத் நிலவு திட்டத்திற்கான உத்தேசிக்கப்பட்ட ராக்கெட்) ஆகியவற்றில் பயன்படுத்தப்பட்டன. ரஷ்யாவில், இவை பெரும்பாலும் பெலோட்செர்கோவ்ஸ்கி பின்னல் துடுப்புகள் என்று குறிப்பிடப்படுகின்றன.

பின்னல் துடுப்புகள் வைம்பெல் R-77 வான்வழி-வான்வழி ஏவுகணை; 3M-54 க்லப் (SS-N-27 சிஸ்லர்) குடும்ப கப்பல் எதிர்ப்பு ஏவுகணைகள்; அமெரிக்காவின் பாரிய ஆயுத வான்வழி வெடிகுண்டு (MOAB) பெரிய-விளைவு பாரம்பரிய குண்டு, மற்றும் க்விக்-MEDS விநியோக அமைப்பு போன்ற சிறப்பு சாதனங்களிலும், சோயுஸ் விண்கலத்தின் ஏவுதள தப்பிப்பு அமைப்பின் ஒரு பகுதியாகவும் பயன்படுத்தப்பட்டுள்ளன.

2014ல், ஸ்பேஸ் எக்ஸ் நிறுவனம் தனது மீண்டும் பயன்படுத்தக்கூடிய ஃபால்கன் 9 ராக்கெட்டின் முதல்-கட்ட சோதனை வாகனத்தில் பின்னல் துடுப்புகளை சோதித்தது, மேலும் டிசம்பர் 21, 2015 அன்று விண்வெளி வரலாற்றில் முதல் வெற்றிகரமான சுற்றுப்பாதை பூஸ்டர் தரையிறக்கத்தின் போது, வேகமான வளிமண்டல மீள்நுழைவின் பகுதியில் வணிக ரீதியிலான ஃபால்கன் 9 முதல் கட்டத்தை நிலத்திற்கு திரும்ப வழிகாட்ட இவை பயன்படுத்தப்பட்டன.

ஜூலை 25, 2019 அன்று, தனியார் சீன நிறுவனமான ஐ - ஸ்பேஸ் இன் ஹைபர்போலா-1 ராக்கெட்டின் முதல் கட்டம் அணுகுமுறை கட்டுப்பாட்டிற்காக இயக்கக்கூடிய பின்னல் துடுப்புகளுடன் இருப்பதாக தோன்றியது.

ஜூலை 25, 2019 அன்று, சீனா லாங் மார்ச் 2சி இன் மாற்றியமைக்கப்பட்ட பதிப்பை ஏவியது, இதில் அருகிலுள்ள நகரங்கள் மற்றும் ஊர்களில் உள்ள மக்களிடமிருந்து விலகி, பயன்படுத்தப்பட்ட ராக்கெட் கட்டத்தின் கட்டுப்படுத்தப்பட்ட மீள்நுழைவுக்காக முதல் கட்டத்தின் மேல் பின்னல் துடுப்புகள் இடம்பெற்றிருந்தன.

மேற்கோள்கள்

விண்வெளிக்கலங்கள்
சித்தபுரம்

சித்தபுரம்  (Chittapuram) என்பது இந்திய மாநிலமான ஆந்திரப் பிரதேசத்தின் குண்டூர் மாவட்டத்தில் உள்ள ஒரு கிராமமாகும். இது குண்டூர் வருவாய் பிரிவின் இப்பூர் மண்டலத்தில் அமைந்துள்ளது.

புவியியல் 
சித்தபுரம், இப்பூர் மண்டல தலைமையகத்தின் தென்கிழக்கில், 16°13′09′′வடக்கு 79°49′40′′கிழக்கு  என்ற அடையாள ஆள்கூறுகளில் 1047 எக்டேர்  (2,590 ஏக்கர்) பரப்பளவில் பரவியுள்ளது.

ஆட்சி 
சித்தபுரம் கிராம பஞ்சாயத்து என்பது கிராமத்தின் உள்ளாட்சி அமைப்பாகும்.  இவ்வமைப்பின் படி இக்கிராமம் வார்டுகளாகப் பிரிக்கப்பட்டுள்ளது. ஒவ்வொரு வார்டும் ஒரு வார்டு உறுப்பினரால் பிரதிநிதித்துவப்படுத்தப்படுகிறது.

கல்வி 
கல்வியாண்டிற்கான பள்ளி தகவல் அறிக்கையின்படி, கிராமத்தில் 3 மண்டல் பரிசத்து  பள்ளிகள் உள்ளன.

மேற்கோள்கள் 

Coordinates on Wikidata
ஆந்திரப் பிரதேசம் மாநிலத்திலுள்ள ஊர்களும் நகரங்களும்
குண்டூர் மாவட்டம்
விசயா செய்தித்தாள்கள் நிறுவனம்

விசயா செய்தித்தாள்கள் நிறுவனம்  (ஆங்கில மொழியில் : Wijeya Newspapers limited) என்பது இலங்கையின் தலைநகரான கொழும்புவில் இருந்து இயங்கக்கூடிய நாளிதழ்கள் வெளியீட்டு நிறுவனமாகும். இந்த நிறுவனத்தை,  இலங்கை சுதந்திரப் போராட்டத் தலைவர் மற்றும் அசோசியேட்டட் நியூஸ் பேப்பர்ஸ் ஒப் சிலோன் லிமிடெட் என்னும் நிறுவனத்தை நிறுவிய டி. ஆர். விஜயவர்தனா அவர்களின் மகன் இரஞ்சித் விஜயவர்தனா அவர்களால்  1979 ஆம் ஆண்டு  நிறுவப்பட்டது. இந்த நிறுவனமானது தமிழ் சிங்களம் மற்றும்  ஆங்கிலம் ஆகிய மூன்று மொழிகளில் நாளிதழ்களை வெளியிடுகின்றது.

மேற்கோள்கள்

வெளி இணைப்புகள் 

செய்தி நிறுவனங்கள்
இலங்கை நிறுவனங்கள்
இலங்கையின் ஊடகங்கள்
ஆங்கில நாளிதழ்கள்
வெட்டுவாணம் எல்லையம்மன் கோயில்

வெட்டுவாணம் எல்லையம்மன் கோயில் வேலூர் மாவட்டத்தில் பள்ளிகொண்டா அருகில் அமைந்துள்ள அம்மன் கோயிலாகும். வெட்டுவாணத்தின் பழைய பெயர் மேலைவித்தூர். ஜமதக்கினி-ரேணுகா தேவியின் மகனாகப் பிறந்த பரசுராமர், தனது தாய் ரேணுகாம்பாளின் தலையைக் கொய்த இடம் வெட்டுவாணம் என்ற தல வரலாறு கொண்டது. ஒவ்வொரு வருடமும் ஆடி மாத வெள்ளிகிழமைகளில் இங்கு விழா நிகழ்வுகள் மிகச் சிறப்பாக நடைபெறுகிறது.

மேற்கோள்கள்

வேலூர் மாவட்டத்திலுள்ள அம்மன் கோயில்கள்
அம்பேபுசை

அம்பேபுசை (Ambepussa) என்பது இலங்கையின் சப்ரகமுவ மாகாணத்தின், கேகாலை மாவட்டத்தில் உள்ள ஓர் ஊராகும்.

வரலாறு 
அம்பேபுசை தொடருந்து நிலையம், முதல்  பயணிகள் தொடருந்து சேவைக்கான முடிவிட நிலையமாக இருந்தது. இந்த நிலையத்துக்கான தொடருந்து சேவைக்காக பத்துப் பெட்டிகள் கொண்ட வண்டி கொழும்பு கோட்டை தொடருந்து நிலையத்திலிருந்து 1865 அக்டோபர் 22 அன்று புறப்பட்டது. இருப்பினும் முதல் தொடருந்து 1864 திசம்பர் 27 அன்றே நிலையத்திற்கு வந்தது.

அம்பேபுசை நகரத்தில் முன்னர் அம்பேபுசை ரெஸ்ட்ஹவுஸ் என அழைக்கப்பட்ட ஹெரிடேஜ் அம்பேபுசை ஓட்டல் அமைந்துள்ளது, இது நாட்டின் விடுதி  நோக்கத்திற்காக கட்டப்பட்ட பழமையான தங்கும் விடுதியாகும். 1822 ஆம் ஆண்டு கொழும்பு-கண்டி கண்டி வீதி அமைக்கப்பட்ட போது பொதுப்பணித் திணைக்களத்தின் நிறைவேற்றுப் பொறியியலாளர் வசிப்பிடமாக இது கட்டப்பட்டது. இது 1828 ஆம் ஆண்டில் ஒரு ஓய்வு மாளிகையாக மாற்றப்பட்டது. இது வெள்ளை வட்டத் தூண்களைக் கொண்டதாகவும், ஒரு மாடி, ஏழு அறைகளோடு, டச்சுக்கால வளமனை ஆகியவற்றைக் கொண்டுள்ளது.

மகா ஆற்றின் கரையில் அமைந்துள்ள அரசாங்க வேளாண் பண்ணைக்கு இந்த நகரம் பெயர் பெற்றது.

புவியியல் 
அம்பேபுசை கொழும்பிலிருந்து வடமேற்கில் தீவின் மேற்குப் பகுதியில் 59 கிமீ (37 மைல்) தொலைவில் உள்ளது. இது கண்டிக்கு கிழக்கே 57 கிமீ (35 மைல்) தொலைவிலும், குருணாகலுக்கு வடகிழக்கே 34 கிமீ (21 மைல்) தொலைவிலும், கேகாலையில் இருந்து 18 கிமீ (11 மைல்) தொலைவிலும் உள்ளது.

போக்குவரத்து 
அம்பேபுசை  ஏ1 (கொழும்பு - கண்டி) நெடுஞ்சாலை, ஏ-6 (அம்பேபுசை-திருகோணமலை) வீதியின் சந்தியில் அமைந்துள்ளது. அம்பேபுசை தொடருந்து நிலையம் கம்பகா மாவட்டத்தில் வடகிழக்கில் 7 கிமீ (4.3 மைல்) தொலைவில் அமைந்துள்ளது.

மேற்கோள்கள்

வெளி இணைப்புகள் 
 அம்பேபுசை பற்றிய சுருக்கமான தகவல்கள்
 அம்பேபுசை அருகாமை மற்றும் இலங்கையின் விரிவான வரைபடம்

கேகாலை மாவட்டத்தில் உள்ள ஊர்களும், நகரங்களும்
இராச்டிரிய லோக் ஜனசக்தி கட்சி

இராச்டிரிய லோக் ஜனசக்தி கட்சி (Rashtriya Lok Janshakti Party) என்பது பசுபதி குமார் பராசு தலைமையில் அக்டோபர் 2021இல் துவக்கப்பட்ட ஓர் இந்திய அரசியல் கட்சியாகும். இது முன்பு ஒருங்கிணைந்த லோக் ஜனசக்தி கட்சியின் ஒரு பகுதியாக இருந்தது. ஆனால் இது இரண்டு பிரிவுகளாகப் பிரிந்தது. இதன் மற்றொரு பிரிவினர் லோக் ஜனசக்தி கட்சி (ராம் விலாசு) எனும் கட்சியினைத் தோற்றுவித்தனர். இதன்பிறகு இராச்டிரிய லோக் ஜனசக்தி கட்சி (பசுபதி பராசாத் தலைமையிலான) தேசிய ஜனநாயகக் கூட்டணியில் இணைந்தது.

இந்தக் கட்சி 2022 மணிப்பூர் சட்டப் பேரவைத் தேர்தலில் போட்டியிட்டது. ஆனால் எந்த இடத்தையும் வெல்ல முடியவில்லை.

இராச்டிரிய லோக் ஜனசக்தி கட்சியின் வேட்பாளர் பூசண் ராய், 2022ஆம் ஆண்டில் வைசாலி தொகுதியில் சட்டமேலவை உறுப்பினராக வென்றார்.

மேலும் காண்க 

 இந்தியாவில் உள்ள அரசியல் கட்சிகளின் பட்டியல்

மேற்கோள்கள் 

இந்திய அரசியல் கட்சிகள்
பீகாரைச் சேர்ந்த முன்னணி அரசியல்வாதிகளின் பட்டியல்

பீகாரைச் சேர்ந்த முன்னணி அரசியல்வாதிகளின் பட்டியல் (List of politicians from Bihar) என்பது இந்தியாவில் பீகாரைச் சேர்ந்த அரசியல்வாதிகளின் பட்டியல். இதில் பல்வேறு அரசியல் கட்சிகளைச் சேர்ந்த தலைவர்களும் அடங்குவர். இப்பட்டியல் முழுமையானது அல்ல.

மேற்கோள்கள் 

பீகார் தொடர்புடைய பட்டியல்கள்
பீகார் அரசியல்வாதிகள்
சோடியம் அறுபுளோரோ அலுமினேட்டு

சோடியம் அறுபுளோரோ அலுமினேட்டு (Sodium hexafluoroaluminate) என்பது Na3AlF6 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல்   சேர்மமாகும். 
பெடர் கிறிசுட்டியன் அபில்ட்கார்ட்டு (1740-1801) என்பவரால் 1799 ஆம் ஆண்டு  கண்டுபிடிக்கப்பட்ட இந்த சேர்மம்  வெள்ளை நிறத்தில் திண்மப் பொருளாகும்.  இயற்கையாகவே கிரையோலைட்டு  என்ற கனிமமாகத் தோன்றுகிறது. அலுமினியத்தின் தொழில்துறை உற்பத்தியில் பரவலாகப் பயன்படுத்தப்படுகிறது. சோடியம் அறுபுளோரோ அலுமினேட்டு என்பது அறுபுளோரோ அலுமினேட்டு  (AlF63−) அயனியின் சோடியம் (Na+) உப்பாகும்.

தயாரிப்பு
பெரும்பாலான கிரையோலைட்டு பல்வேறு வகையான தொடர்புடைய பாதைகளால் தயாரிக்கப்படுகிறது. அவற்றில் ஒரு வழி சோடியம் அலுமினேட்டும் ஐதரோபுளோ அமிலமும் வினைபுரிவதால் சோடியம் அறுபுளோரோ அலுமினேட்டு உருவாகும் வழியாகும்:

Na3Al(OH)6  +  6 HF   →   Na3AlF6  +  6 H2O

பிற தயாரிப்புப் பாதைகள்:

6 HF  +  3 NaAlO2  ->  Na3AlF6  +  Al2O3  +  3 H2O
4 AlF3  +  3 Na2O  ->  2 Na3AlF6  +  Al2O3

பெரும்பாலும் பாசுப்பேட்டு சுரங்கத்திலிருந்து மீட்டெடுக்கப்படும் அறுபுளோரோ அலுமினிக் அமிலம், அம்மோனியம் அறுபுளோரோஅலுமினேட்டைக் கொடுப்பதற்காக அம்மோனியாவுடன் சேர்த்து நடுநிலைப்படுத்துதல் தொடங்கி இரண்டு-படி செயல்பாட்டில் வினைப்படுவது முன்னோடி செயல்முறையாகும்:

H3AlF6  +  3NH3   →   (NH4)3AlF6
(NH4)3AlF6  +  3NaOH   →   Na3AlF6  +  3NH3 +  3H2O

சோடியம் அறுபுளோரோஅலுமினேட்டின் கனிம வடிவம், கிரையோலைட்டு என்று அழைக்கப்படுகிறது.  இது கிரீன்லாந்தின் மேற்கு கடற்கரையில் உள்ள ஐவிக்டட்டில் 1987 ஆம் ஆண்டில் படிவுகளில் குறையும்  வரை வெட்டப்பட்டது.

பயன்கள்
பாக்சைட்டு போன்ற அலுமினிய ஆக்சைடுகளின் மின்னாற்பகுப்புக்கான கரைப்பானாக (அல்லது இளக்கி) செயற்கை கிரையோலைட்டின் மேலாதிக்கப் பயன்பாடாகும். அலுமினிய ஆக்சைடுகளை உலோக அலுமினியமாக மாற்றுவதற்கு உலோக அயனிகள் கரைக்கப்பட வேண்டும், இதனால் அவை மின்னாற்பகுப்பு கலத்தில் வழங்கப்படும் எலக்ட்ரான்களை ஏற்றுக்கொள்கின்றன. அந்த கரைப்பானாக கிரையோலைட்டு மற்றும் சில அலுமினியம் ட்ரைபுளோரைடு கலவை பயன்படுத்தப்படுகிறது. வழக்கமான கரைசல்கள் போலல்லாமல், இது உருகுவதற்கு 1000 °செல்சியசு வெப்பநிலை தேவைப்படுகிறது. பற்களை வெண்மையாக்குதல் மற்றும் கண்ணாடிக்கான ஒளிகாட்டி ஆகியவை மற்ற பயன்பாடுகளில் அடங்கும்.

கட்டமைப்பு
சோடியம் அறுபுளோரோ அலுமினேட்டு பெரோவ்சிகைட்டு கட்டமைப்பை ஏற்றுக் கொள்கிறது. |AlF6(3-) மையங்கள் கிட்டத்தட்ட எண்முகங்களாக தனித்துவம் பெறுகின்றன. ஆறு மற்றும் உருக்குலைந்த 8-ஒருங்கிணைந்த தளங்களை Na+ ஆக்கிரமித்துள்ளது.

பாதுகாப்பு
ஒப்பிடக்கூடிய அலுமினியம் முப்புபுளோரைடுக்கு இணையாக சோடியம் அறுபுளோரோ அலுமினேட்டின் உயிர் கொல்லும் அளவு 600 மி.கி/கி.கி ஆகும். கிரையோலைட்டு தண்ணீரில் சிறிதளவே கரையும்.

தொடர்புடைய சேர்மம்
சியோலைட்டு (Na5Al3F14) மற்றொரு சோடியம் புளோரோ அலுமினேட்டு சேர்மமாகும்.

மேற்கோள்கள்

வெளி இணைப்புகள்
Chemical Land 21
ESPI Metals
CDC - NIOSH Pocket Guide to Chemical Hazards

சோடியம் சேர்மங்கள்
அலுமினியம் சேர்மங்கள்
புளோரோ அணைவுச் சேர்மங்கள்
புளோரோ மெட்டலேட்டுகள்
பாசிர் கூடாங்-பெர்மாஸ் ஜெயா நெடுஞ்சாலை

பாசிர் கூடாங்-பெர்மாஸ் ஜெயா நெடுஞ்சாலை அல்லது மலேசிய கூட்டரசு சாலை 35 (ஆங்கிலம்: Malaysia Federal Route 35; அல்லது Permas Jaya-Pasir Gudang Highway); மலாய்: Laluan Persekutuan Malaysia 35 அல்லது Lebuhraya Permas Jaya-Pasir Gudang) என்பது மலேசியா, ஜொகூர், ஜொகூர் பாரு மாநகரத்தில் உள்ள ஒரு முக்கியமான நெடுஞ்சாலை ஆகும். 

இந்தச் சாலை ஒரு கட்டணமில்லா நெடுஞ்சாலை; மற்றும் இசுகந்தர் மலேசியா (Iskandar Malaysia) திட்டத்தின் ஒரு பகுதியாகும். 

பண்டார் பாரு பெர்மாஸ் ஜெயா (Bandar Baru Permas Jaya) மற்றும் தாமான் ரிந்திங் (Taman Rinting) வழியாகச் செல்லும் இந்த 13.4 கிமீ (8.3 மைல்) நெடுஞ்சாலை, ஜொகூர் பாரு மாநகரின் மையத்தில் உள்ள பாக்கார் பத்து புறநகர்ப் பகுதியை பாசிர் கூடாங் நகரத்துடன் இணைக்கிறது.

பொது

பாசிர் கூடாங்-பெர்மாஸ் ஜெயா நெடுஞ்சாலை, பெர்மாஸ் ஜெயா பாலம் வழியாகவும் செல்கிறது; மற்றும் பாசிர் கூடாங்கிற்கான மாற்று வழியாகவும் அமைகிறது. 

பாசிர் கூடாங் நெடுஞ்சாலை (Pasir Gudang Highway), இரண்டாவது இணைப்பு விரைவுச்சாலையின்  (Second Link Expressway) பொந்தியான்-ஜொகூர் பாரு இணைப்பு (Pontian–Johor Bahru Link); மற்றும் செனாய்-தெசாரு விரைவுச்சாலைக்குப் (Senai–Desaru Expressway) பிறகு, இசுகந்தர் மலேசியா பகுதியில் நான்காவது கிழக்கு-மேற்கு விரைவுச்சாலை ஆகும்.

இந்தச் சாலையின் கிலோமீட்டர் 0;  ஜொகூர் பாரு மாநகரத்தின் பாக்கார் பத்து பகுதியில் தொடங்குகிறது. ஜொகூர் பாரு கிழக்கு கடற்கரை பார்க்வே (Johor Bahru East Coast Parkway) எனும் பெயரில் இருந்த இந்த நெடுஞ்சாலை, 2014-ஆம் ஆண்டில், மலேசிய கூட்டரசு சாலை 35 என மலேசிய பொதுப்பணித் துறையினால் உறுதி செய்யப்பட்டு மலேசிய அரசிதழில் வெளியிடப்பட்டது.

சாலைத் தரம்

இந்த  நெடுஞ்சாலையின் பெரும்பாலான பகுதி, ஜேகேஆர் R5 (JKR R5) சாலைத் தரத்தின் கீழ் அமைக்கப்பட்டுள்ளது. 

மேலும் அதிகபட்ச வேக வரம்பு 90 கி.மீ. (56 மைல்) வரை அனுமதிக்கப் படுகிறது. அத்துடன், சில பிரிவுகளில் விசையுந்து பாதைகளும் உள்ளன.

விளக்கம்

 மலேசிய கூட்டரசு சாலை (ஆங்கிலம்: Malaysia Federal Route; மலாய்: Laluan Persekutuan Malaysia)
 மலேசிய நெடுஞ்சாலை: (ஆங்கிலம்: Malaysian Highway; மலாய்: Laluan Malaysia)
 மலேசிய விரைவுச்சாலை: (ஆங்கிலம்: Malaysian Expressway; மலாய்: Lebuhraya Malaysia)

மேலும் காண்க
 பாசிர் கூடாங்
 ஜொகூர் பாரு 
 இசுகந்தர் மலேசியா 
 பாசிர் கூடாங் நெடுஞ்சாலை

மேற்கோள்கள்

வெளி இணைப்புகள்

மலேசியாவில் உள்ள சாலைகள்
மலேசிய கூட்டரசு சாலைகள்
மலேசிய நெடுஞ்சாலைகள்